बीसीसीआई की वेबसाइट पर से चयनकर्ताओं के नाम नदारद, कौन चुनेगा वनडे टीम?  
पांच या छह जनवरी को होना है वनडे के लिए टीम इंडिया का चयन
मौजूदा हालात में BCCI से सूचना मिलने का इंतजार कर रहे चयनकर्ता 
अगला अध्‍यक्ष कौन होगा, इसे लेकर अटकलों का दौर शुरू हुआ
बीसीसीआई का अगला अध्यक्ष कौन होगा, इसे लेकर पहले से ही अटकलबाज़ी हो रही है. सौरव गांगुली को लेकर अटकलबाज़ी तेज़  रही लेकिन बाद में गांगुली का ये बयान आ गया कि वे बीसीसीआई के अध्यक्ष पद के लिए क्वालिफ़ाई नहीं करते. हालांकि गांगुली ने NDTV संवाददाता से ये भी कहा कि उन्होंने इस बारे में कोई बात नहीं की है. ज़ाहिर है इन सबको लेकर कन्फ़्यूज़न बन गया है.बीसीसीआई के CEO राहुल जौहरी कैमरे पर बात करने इंकार कर रहे. ऐसे में बीसीसीआई के अधिकारियों या चयनकर्ताओं की तस्वीर पर धुंध पड़ गई है. फ़िलहाल भारत-इंग्लैंड सीरीज़ से पहले टीम के चयन के लिए मुश्किल खड़ी हो गई है और हर बीतते लम्हे के साथ ये मुश्किल बड़ी होती जा रही है.